
VENDIM

Nr. 616, datë 29.7.2020
PËR TRANSFERIMIN E PRONËSISË NGA AUTORITETI RRUGOR SHQIPTAR TE BASHKIA TIRANË, TË SEGMENTEVE RRUGORE DYTËSORE, KTHESA E KAMZËS–VORË (PARALELE DJATHTAS) DHE KTHESA E KAMZËS–VORË (PARALELE MAJTAS)
Në mbështetje të nenit 100 të Kushtetutës dhe të pikave 7 e 8, të nenit 2, të ligjit nr. 8378, datë 22.7.1998, “Kodi Rrugor i Republikës së Shqipërisë”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:
1. Transferimin e pronësisë nga Autoriteti Rrugor Shqiptar te Bashkia Tiranë, të segmenteve rrugore dytësore, kthesa e Kamzës–Vorë (paralele djathtas) dhe kthesa e Kamzës–Vorë (paralele majtas), deri brenda kufirit të Bashkisë Tiranë.

2. Ngarkohen Ministria e Infrastrukturës dhe Energjisë dhe Bashkia Tiranë për zbatimin e këtij vendimi.

Ky vendim hyn në fuqi pas botimit në Fletoren Zyrtare.

